སྤྱི་ཟླ༣ཚེས༥ཉིན་གྱི་སྔ་དྲོད།སྐབས་བཅོ་ལྔ་པའི་སྲིད་སྐྱོང་འོས་མི་ད་ལྟའི་སྲིད་སྐྱོང་ལས་ཐོག་བློ་བཟང་སེང་གེ་མཆོག་གིས་རྒྱ་གར་ལྷོ་ཕྱོགས་བྷེལ་གྷོབ་བོད་མིའི་གཞིས་ཆགས་ཀྱི་མི་དམངས་ཚོགས་ཁང་དུ་བྷེལ་གྷོབ་ཀྱི་སེར་སྐྱ་མི་མང་ལ་སྐབས་བཅུ་བཞི་བའི་བཀའ་ཤག་གིས༧སྤྱི་ནོར༧གོང་ས་མཆོག་གི་ལམ་སྟོན་ཐུགས་དགོངས་དང་མཐུན་པའི་བཀའ་ཤག་གི་གཞི་རྩའི་ལྟ་གྲུབ་གསུམ་སྟེ་ཆིག་སྒྲིལ་དང་གསར་གཏོད།རང་ཁ་རང་གསོའི་སྲིད་ཇུས་གཞིར་བཟུང་ནས་བོད་མིའི་སྒྲིག་འཛུགས་ཀྱི་ཤེས་ཡོན་དང་དཔལ་འབྱོར་སོགས་ཀྱི་ཐད་ཧུར་བརྩོན་ལྷོད་མེད་ཀྱིས་ཞབས་ཞུ་གང་ཐུབ་ཅི་ཐུབ་བྱས་ནས༧གོང་ས་མཆོག་ཐུགས་དགྱེས་ཐག་ཆོད་དང་སྤྲོ་ཐག་ཆོད་ཡོད་ཅེས་པ་དང་སྦྲགས།ཁོང་ལ་སྐྱོན་འཛུགས་ཁ་ཤས་ལ་གསལ་བཤད་གནང་ཡོད་པ་དང་།ལྷག་པར་དུ་སྐབས་བཅོ་ལྔ་པའི་སྲིད་སྐྱོང་འོས་མི་དང་ད་ལྟའི་སྤྱི་འཐུས་ཚོགས་གཙོ་སྤེན་པ་ཚེ་རིང་མཆོག་གིས་དུས་འཁོར་དབང་ཆེན་ཕྱིར་འགྱངས་དང་འབྲེལ་བའི་སྤྱི་ལོ༢༠༡༥ལོའི་ཟླ༨པའི་ཚེས༢༧དང༢༨གཉིས་ལ་དགའ་ལྡན་ཕོ་བྲང་གིས་བཀའ་ཤག་ལ་བཀའ་ཅི་ཞིག་བསྩལ་ཡོད་མེད་དང་།དེ་བཞིན་དུ་བཀའ་ཤག་གི་གང་ཞིག་ཞུས་ཡོད་མེད་སོགས་ཀྱི་དོགས་གཞིའི་ཐད་སྲིད་སྐྱོང་འོས་མི་ད་ལྟའི་སྲིད་སྐྱོང་ལས་ཐོག་བློ་བཟང་སེང་གེ་མཆིག་གིས།ཟླ་བརྒྱད་པའི་ཚེས༢༧དང༢༨ལ་བཀའ་ཤག་གིས་ཡར་དགའ་ལྡན་ཕོ་བྲང་ལ་ཅི་ཡང་ཞུས་མེད་ལ།དགའ་ལྡན་ཕོ་བྲང་གིས་ཀྱང་མར་བཀའ་ཤག་ལ་གང་ཅི་གསུང་མ་སོང་།ཞེས་གསལ་བཤད་གནང་འདུག